**Ministru kabineta noteikumu projekta “Grozījumi Ministru kabineta 2009. gada 27. oktobra noteikumos Nr. 1247 “Latvijas izcelsmes laukaugu un dārzeņu ģenētisko resursu saglabājamās šķirnes atzīšanas un sēklu aprites noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2. panta 1. punkta “e” apakšpunkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2009. gada 27. oktobra noteikumi Nr. 1247 “Latvijas izcelsmes laukaugu un dārzeņu ģenētisko resursu saglabājamās šķirnes atzīšanas un sēklu aprites noteikumi” (turpmāk – noteikumi Nr. 1247) ievieš Komisijas 2008. gada 20. jūnija Direktīvu 2008/62/EK, ar ko paredz atsevišķas atkāpes saistībā ar to lauksaimniecības savvaļas sugu un šķirņu atzīšanu, kuras dabiskā veidā pielāgotas vietējiem un reģionālajiem apstākļiem un ko apdraud ģenētiskā erozija, un minēto savvaļas sugu un šķirņu sēklu un sēklas kartupeļu tirdzniecību (turpmāk – Direktīva 2008/62/EK). Direktīvas 2008/62/EK 14. pants paredz kvantitatīvos ierobežojumus laukaugu ģenētisko resursu saglabājamās šķirnes tirdzniecībai. Noteikumu Nr. 1247 3. pielikumā ir noteikts laukaugu ģenētisko resursu saglabājamo šķirņu maksimālais vienā gadā atļautais daudzums tirdzniecībā 13 laukaugu sugām. Patlaban tirdzniecībā atļauto saglabājamo šķirņu sēklu daudzums sējas kaņepēm ir 10 000 kg.Grozījumus noteikumos Nr. 1247 ierosināja Latvijas industriālo kaņepju asociācija (LIKA), pamatojoties uz 2004. gada Latvijas Lauksaimniecības universitātes profesora A.Ružas redakcijā izdotajā grāmatā “Augkopība” minēto, ka sējas kaņepju izsējas norma var sasniegt 120 kg/ha. Pašlaik kā ģenētisko resursu saglabājamās šķirnes Latvijā ir reģistrētas sējas kaņepju šķirnes ‘Adzelvieši’ un ‘Pūriņi’. Pēc Valsts augu aizsardzības dienesta (turpmāk – dienests) tīmekļvietnē pieejamās informācijas, 2020. gada pavasarī lauksaimniekiem būs pieejami 9700 kg šķirnes ‘Adzelvieši’ sēklu. Tā kā šīgada februārī kā otra ģenētisko resursu saglabājamā kaņepju šķirne ir piereģistrēta šķirne ‘Pūriņi’, kaņepju audzētājiem būtu svarīgi palielināt tirdzniecībā atļauto saglabājamo šķirņu sēklu daudzumu par 2000 kg. Palielinoties tirdzniecībā atļauto kaņepju saglabājamo šķirņu sēklu daudzumam, kopējais tirdzniecības apjoms abām šķirnēm kopā būs 12 000 kg.Vienai šķirnei atļautais maksimālais sēklu daudzums (kg) un vienai sugai atļautais maksimālais sēklu daudzums (kg) aprēķināts, ņemot vērā sējas kaņepju vidējo sējplatību 2017.–2019. gadā (pieņemot, ka izsējas norma sasniedz 120 kg/ha) un Direktīvas 2008/62/EK 14. pantā noteiktās prasības, t.i., lai katras šķirnes uzturēšanai tirgoto sēklu daudzums nepārsniegtu 0,5% vai konkrētām sugām 0,3% no tās pašas sugas sēklām, kas tika izmantotas vienā audzēšanas periodā, vai daudzuma, kurš nepieciešams100 ha apsēšanai. Sējas kaņepēm, tāpat arī sējas liniem, sējas vīķiem un sojai tirdzniecībai atļautais sēklu daudzums ir aprēķināts, ņemot vērā nepieciešamo daudzumu 100 ha apsēšanai. Pārējām 3. pielikumā minētajām sugām tiek piemērots princips, lai katras šķirnes uzturēšanai tirgoto sēklu daudzums nepārsniegtu 0,5 % no tās pašas sugas sēklām, kas tika izmantotas minētajā dalībvalstī vienā augšanas periodā, vai attiecībā uz zirņiem (*Pisum sativum*), kviešiem (*Triticum* spp.), miežiem (*Hordeum* spp.) un kartupeļiem (*Solanum tuberosum)* sugai minētais procentuālais daudzums nepārsniegtu 0,3 %.Tā kā četrām sugām (kaņepēm, liniem, sējas vīķiem un sojai) tirdzniecībai atļautais sēklu daudzums ir aprēķināts pēc vienas metodes, noteikumos izdarītie grozījumi arī tiek attiecināti uz visām šīm četrām sugām.Tā kā pašlaik ir reģistrētas divas sējas kaņepju ģenētisko resursu saglabājamās šķirnes, tad, lai dienests varētu noteikt vienai šķirnei atļauto maksimālo sēklu daudzumu, noteikumos tiek iekļauts jauns punkts (18.1) ar formulu, pēc kuras aprēķināt tirdzniecībai atļauto sadali pa šķirnēm vienai sugai. Tā kā abām ģenētisko resursu saglabājamajām šķirnēm ir viens uzturētājs – Agroresursu un ekonomikas institūts, tad noteikumu projektā ir iekļauts jauns 18.2 punkts, kas šķirnes uzturētājam dod iespēju pašam veikt sadalījumu pa šķirnēm. Šajā sakarā attiecīgi tiek precizēts arī noteikumu 19. punkts. Minētie grozījumi ļaus šķirņu uzturētājiem pašiem regulēt tirdzniecībā atļauto sēklu daudzumu pa šķirnēm. Ja sēklu sadalījumu pa šķirnēm veiktu tikai dienests saskaņā ar formulu, tad tā jau ļoti ierobežotajā tirdzniecībā atļauto sēklu daudzumā attiecīgajai sugai tiktu ierobežota vienas plašāk izplatītās šķirnes sēklu tirdzniecība, turpretī no jauna reģistrētā šķirne pirmajos 2–3 gados, ļoti iespējams, nevarētu piepildīt tai aprēķināto kvotu (tirdzniecībā atļauto sēklu daudzumu). Noteikumu projekta grozījumi, kas attiecas uz pienākumu maiņu starp sēklaudzētāju un saglabājamās šķirnes uzturētāju, atbilst Sēklu un šķirņu aprites likuma 11.2 panta otrās daļas 3. punktam, kurā minēts, ka šķirnes uzturētājam ir pienākumam uzraudzīt šķirnes sēklas pavairošanu līdz sēklaudzēšanas un sēklu tirdzniecības noteikumos minētajām sēklu kategorijām, ievērojot šķirnes pavairošanas shēmu.Papildus noteikumu 3. pielikumā tiek precizēta sugu nosaukumu rakstība noteikumu latīņu un latviešu valodā, tos saskaņojot ar citos uz Sēklu un šķirņu aprites likuma pamata izdotajos noteikumos lietotajiem sugu nosaukumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Latvijas industriālo kaņepju asociācija (LIKA), Valsts augu aizsardzības dienests un Agroresursu un ekonomikas institūtam (AREI). |
| 4. | Cita informācija | Projekta izstrāde uzsākta, ievērojot Latvijas industriālo kaņepju asociācijas (LIKA) 2020. gada 20. janvāra vēstuli “Par saglabājamo šķirņu sēklu atļauto daudzumu tirdzniecībā”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Lauksaimniecības augu sugu ģenētisko resursu kolekcionēšanā, saglabāšanā, raksturošanā, izvērtēšanā un izmantošanā iesaistītās iestādes un kaņepju audzētāji 44 pagastos.** |
| 2. | Tiesiskā regulējuma ietekme uz tautsaimniecību un administratīvo slogu | Līdz ar grozījumu ieviešanu lauksaimniekiem radīsies iespēja nodarboties ar vecāku, Latvijas klimatiskajiem apstākļiem piemērotu Latvijā radīto augu šķirņu audzēšanu. Īpaši nozīmīgi tas varētu būt bioloģiskajiem lauksaimniekiem. Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 2008/62/EK |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Direktīva 2008/62/EK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2008/62 14.pants | Noteikumu projekta 4.punkts | ES tiesību akta vienības tiek ieviestas pilnībā. | Noteikumu projekts neparedz stingrākas prasības. |
| Direktīvas 2008/62 15.panta 1.punkts | Noteikumu projekta 2.punkts | ES tiesību akta vienības tiek ieviestas pilnībā. | Noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu no 13. līdz 27.februārim tika ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedriskā apspriešana” (<https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijums-ministru-kabineta-2009-?id=889> un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.Noteikumu projekts elektroniski tika nosūtīti saskaņošanai Lauksaimnieku organizāciju sadarbības padome un Zemnieku saeimai.  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Lanka 67027461

Gints.Lanka@zm.gov.lv